Paprastasis kaštonas

savaiminis paplitimas
 ✖ savaiminio paplitimo izoliuotos populiacijos

Paprastasis kaštonas (Aesculus hippocastanum) – magnolijūnų (Magnoliophyta) skyriaus, sapindinių (Sapindaceae) šeimos, kaštoninių (Hippocastanoideae) pošeimio lapus metančių vienanamių medžių rūšis, kurio moteriški ir vyriški žirgininiai žiedai sukrauti ant to paties vieno medžio.tree-guide.com / 

Susikryžminus paprastiesiems ir raudonžiedžiams kaštonams (Aesculus pavia), atsirado jų hibridinė tarpinė – rausvažiedžių kaštonų (Aesculus × carnea) atmaina, kurios kilmė neaiški, bet manoma kad ji pirmą kartą galbūt pasirodė Vokietijoje dar prieš 1820 metus.


 Paplitimas 
Tai reliktinė ankstyvojo pleistoceno epochos rūšis augusi prieš milijoną metų ir buvusi plačiai paplitusi tuometinėje Europoje. Jos arealo susitraukimą bandoma paaiškinti, kad tai įvyko su tam tikrų didelių gyvūnų išnykimu, kurie maitindamiesi kaštono sėklomis, netiesiogiai atliko šios rūšies platintojų vaidmenį.ies-ows.jrc.ec.europa.eu / Aesculus hippocastanum; C. Ravazzi, G. Caudullo

Dabar savaiminės rūšies populiacijos paplitusios tik nedidelėje pietų Balkanų pusiasalio dalyje 250–1600 m aukštyje, čia augančiuose Pindo kalnų ir Balkanų mišriuosiuose miškuose (Graikijos, Albanijos, Šiaurės Makedonijos, Bulgarijos dalyse).

Paprastųjų kaštonų išplitimo po Europą pradžia, kaip manoma, yra 1557 m., kuomet iš Osmanų imperijos į Prahą buvo importuotos jų sėklos, taip ši rūšis pasirodė ir Lietuvoje.

Iki šiol rūšis buvo išplatinta vidutinių platumų klimato juostos regionuose, įskaitant Šiaurės Amerikos žemyną, Naująją Zelandiją.

Šiauriausiai augantys individai yra pasodinti Kanados Edmontono mieste (Alberta), Reikjavike (Islandija), Norvegijos Tromso ir Finmarko apskrities Harstado mieste.

 Apibūdinimas 
Įprastai užauga 15–25 m, rečiau iki 36–39 m aukščio. Didžiausios – 7,33 m apimties kamienu užregistruotas Hai Vykomo miesto Hughenden Manor parke (Anglija) augantis medis.monumentaltrees.com / The thickest, tallest, and oldest horse-chestnut trees (Aesculus hippocastanum)

Laja plati, daugiašakė. Lapai sudėtiniai, delniški, sudaryti iš 5–7 lapelių, kurių ilgis 13–30 cm. Žydi gegužės mėnesį baltais kvapniais žiedynais. Žiedyno aukštis 10–30 cm, sudarytas iš 20–50 žiedų. Rudenį subrandina vaisius, vadinamąjį spygliuotą goželį, kurių ant kotelio gali būti nuo 1 iki 5. Goželio viduje paprastai būna viena, rečiau dvi ar trys stambios, rudos sėklos.

Gyvena iki 300 metų.woodlandtrust.org.uk / Horse chestnut

 Panaudojimas 
Paprastieji kaštonai plačiai sodinti parkuose, soduose, šalikelėse.

Paprastųjų kaštonų žievėje daug taninų, glikozido escino, eskulino – cheminių junginių, kuriuos iki šių dienų naudoja farmacijos pramonė. Iš šios rūšies išgautos medžiagos naudojamos nuovirų, užpilų ir tepalų gamyboje. Žievės ir lapų nuoviras yra naudojamas Albanijos, Kosovo ir Centrinės Italijos liaudies medicinoje kraujotakos ir reumatinių ligų gydymui.ekodiena.lt / Kuo ypatingas paprastasis kaštonas?  | 2015-09-24

Neapdorotos sėklos yra nuodingos, o perdirbtos naudojamos muilo bei kosmetikos gamyboje.

Sėklos turi ir didelę ekologinę vertę – jomis minta elniai, o žydintys žiedai pritraukia daug vabzdžių,forestresearch.gov.uk / About horse chestnut įskaitant bites, kamanes.

 Kenkėjai ir ligos 

Kenkėjai ir ligos:
 Kaštoninė keršakandė (Cameraria ohridella) – pavojingiausias paprastųjų kaštonų kenkėjas, sukelia lapų rudumą, jie susiraito. Lietuvoje pirmą kartą aptikta 2002 metais, o nuo 2005 metų plito masiškai.
 Guignardia aesculi – paprastųjų kaštonų lapų rudą dėmėtumą sukelia kaštoninės filostiktos grybelio lytinė stadija.amvmt.lt / Kaštoninė filostikta 
 Kaštoninė uncinulė (Erysiphe flexuosa) – grybelis, sukeliantis kaštonų miltligę.vdu.lt / KAŠTONŲ MILTLIGĖ LIETUVOJE; Vilija Snieškienė, Antanina Stankevičienė, Ligita Baležentienė | Vytauto Didžiojo universiteto Kauno botanikos sodas

Geriausias apsaugojimo būdas nuo paprastuosius kaštonus puolančių parazitinių grybelių ir kaštoninės keršakandės, lapų sunaikinimas arba purkšti fungicidais.

 Sinonimai 
 Aesculus asplenifolia Loudon
 Aesculus castanea Gilib.
 Aesculus hippocastanum f. beaumanii (C.K.Schneid.) Dole
 Aesculus hippocastanum f. pendula (Puvill.) Rehder
 Aesculus hippocastanum var. argenteovariegata Loudon
 Aesculus hippocastanum var. aureovariegata Loudon
 Aesculus hippocastanum var. beaumanii C.K.Schneid.
 Aesculus hippocastanum var. flore-pleno Loudon
 Aesculus hippocastanum var. incisa Booth ex Loudon
 Aesculus hippocastanum var. pendula Puvill.
 Aesculus hippocastanum var. variegata Loudon
 Aesculus memmingeri K.Koch
 Aesculus procera Salisb.
 Aesculus septenata Stokes
 Hippocastanum vulgare Gaertn.

 Paprastojo kaštono kultivarai 
Iš paprastųjų kaštonų yra išveista kultivarų, dalis jų surašyti žemiau:ncsu.edu / Aesculus hippocastanum
 Aesculus hippocastanum 'Baumennii'
 Aesculus hippocastanum 'Wisselink'

 Taip pat skaityti 
 Svetimžemiai medžiai Lietuvoje
 Valgomasis kaštainis

 Galerija 

 Šaltiniai 

 Nuorodos 

 theplantlist.org / Aesculus hippocastanum L.
 besjournals.onlinelibrary.wiley.com / Biological Flora of the British Isles: Aesculus hippocastanum ; Peter A. Thomas, Omar Alhamd, Grzegorz Iszkuło, Monika Dering, Tarek A. Mukassabi | First published: 13 February 2019
 medziai.apicentras.lt / Aukštadvario kaštonas 

Kategorija:Kaštoniniai